Αυγά μάτια σε σάλτσα μπολονέζ
Μας περίσσεψε κιμάς από τη χθεσινή μακαρονάδα; Δεν πετάμε τίποτα! Τον βάζουμε στο τηγάνι, σπάμε δυο αυγά κι έχουμε ένα ολοκαίνουργιο φαγητό.
1½ φλιτζ. τσαγιού σάλτσα μπολονέζ, 4 αυγά, κατά προτίμηση βιολογικά, 2 ντομάτες ώριμες, πλυμένες, καθαρισμένες από φλούδες και σπόρια και κομμένες σε μέτρια κομμάτια, 40 ml ελαιόλαδο, 1 σκελίδα σκόρδου ελαφρώς κοπανισμένη, 1 κουτ. γλυκού ξερός δυόσμος, τριμμένος, ή δεντρολίβανο, καλά κοπανισμένο στο γουδί
Για να φτιάξουμε αυγά μάτια σε σάλτσα μπολονέζ αρχικά βάζουμε το ελαιόλαδο με το σκόρδο σε ένα μεγάλο τηγάνι ή σε μια πλατιά ρηχή κατσαρόλα σε δυνατή φωτιά.Οταν ζεσταθεί το λάδι, ρίχνουμε την ντομάτα και σοτάρουμε για περίπου 5 - 6 λεπτά, σε δυνατή φωτιά πάντα.Προσθέτουμε τη σάλτσα μπολονέζ, το δυόσμο ή το δεντρολίβανο, ανακατεύουμε να ζεσταθεί και σπάμε προσεκτικά τα αυγά πάνω από τον κιμά.Με μια ξύλινη σπάτουλα «σκαλίζουμε» προσεκτικά το ασπράδι με κυκλικές κινήσεις γύρω από τον κρόκο -χωρίς να τον σπάσουμε- ώστε να ανακατευτεί με τον κιμά και να ψηθεί.Κλείνουμε το μάτι της κουζίνας, όμως δεν αποσύρουμε το σκεύος.Σκεπάζουμε με ένα καπάκι και αφήνουμε στο ζεστό μάτι για 4 - 5 λεπτά ακόμη ή μέχρι να πήξουν οι κρόκοι.Σερβίρουμε με ζεστό ψωμί και πράσινη σαλάτα ή αγγουροσαλάτα.
Αυγά,Κιμάς